HISTORIA VENTORUM. 73 



dunt ; quin et projiciunt onera mercium, tormen- 

 torum, etc. ut allevent navem ad supernatandum, et 

 praestandum obsequia undis. 



35. Potest fieri per motum istum ventorum in 

 velis navium (si ventus fuerit alacris et secundus) 

 progressus in itinere 120 milliarium Italicorum intra 

 spatium 24 horarum, idque in navi mercatoria ; 

 sunt enim naves quaedam nunciae, quae ad officium 

 celeritatis apposite exstructae sunt (quas caruvellas 

 vocant) quaa etiam majora spatia vincere possunt. 

 At cum venti plane contrarii sint, remedio ad iter 

 promovendum utuntur hoc ultimo et pusillo : ut 

 procedant lateraliter, prout ventus permittit, extra 

 viam itineris, deinde flectant se versus iter, atque 

 angulares istos progressus repetant ; ex quo genere 

 progressus (quod est minus quam ipsum serpere, 

 nam serpentes sinuant, at illi angulos faciunt) po- 

 terint fortasse intra 24 horas vincere milliaria quin- 

 decim. 



Observations Majores. 



1. Motus iste ventorum in velis navium habet 

 impulsionis suae tria praecipua capita et fontes, unde 

 fluit ; unde etiam praecepta sumi possint ad eum au- 

 gendum et fortiticandum. 



2. Primus fons est ex quanto venti qui excipitur. 

 Nam nemini dubium esse possit, quin plus venti ma- 

 gis conferat quam minus. Itaque quantum ipsum 

 venti procurandum diligenter : id fiet, si iristar pa- 

 trum familias prudentiorum, et frugi simus, et a 

 furto caveamus. Quare, quantum fieri potest, nil 



